સમાજમાં ગુન્હો કરનારનો વર્ગ ઘણો મોટો છે. માત્ર યુવાનો જ ગુન્હા કરે છે એવું નથી. લગભગ દરેક ઉંમરના લોકો ગુન્હા કરે છે. મુગ્ધવયના લોકો પણ ગુન્હા કરે છે અને તેમના ગુન્હા મોટા પણ હોય છે. યુવાનોના ગુન્હા ક્યારેક જલદી પકડાઈ જાય છે કારણ કે તેમની બુદ્ધિની પરિપકવતાનું પ્રમાણ ઓછું હોય છે, સમાજના વડીલવર્ગનું ધ્યાન યુવાનો પ્રત્યે વધુ હોય છે. વડીલોને ભાવીપેઢીની ચિંતા હોય છે. આજના યુવાનોના ખભા ઉપર આવતીકાલના ભવિષ્યનો ભાર છે. યુવાનો જ સમાજનું ભવિષ્ય ઘડવાના છે.